
FAMIA REAL A DISFRUTA DI NATURALESA 
PROTEGI DI ARUBA Y UN ANOCHI DI SHOW LOCAL 


GOBIERNO PA ALGUN AÑA 
A SUBSIDIA TENTNAN 


DOW TA SER CONVERTI 
DEN NEGOSHI CU TA 
HUUR TENT PA GOBIERNO 


DELEGACION GRANDI 
DI VENEZUELA A 
PARTICIPA DEN 
REUNION PA 
HABRI FRONTERA 


EX PARLAMENTARIO 
MELVIN TROMP 
DI AVP A FAYECE 
AYERA MERDIA 

S 
orpresa grandi pa tur hende cu a gana un kavel riba 
L.G. Smithboulevard e aña aki pa mira parada di carna- 
val pasa bay, ya c’un gobierno cu ta sigui busca tur forma 
pa saca placa for di pueblo, awendia diripiente pueblo tin cu 
paga pa para mira e parada. 


Gobierno den pasado, esta Gabinete Mike Eman I y II, 
despues di a construi Linear Park y drecha e boulevard aki, 
a dicidi cu no por sigui pone trailernan di tur tipo manera pa 
decadanan tabata posibel, riba e luga aki recien renoba y 
reconstrui. 


Gobierno a tuma e decision cu DOW lo keda encarga pa pone 
tentnan riba e sector di L.G. Smithboulevard for di rotonde 
di Las Americas te cu e brug di Wilheminapark, lo pone un 
tipo di dak di lona cu esunnan cu tin kavel, ta haya dos pa 
cada kavel caminda esaki lo duna e sector aki un “uniform- 
idad” na luga di trailernan mahos y cu no ta un atraccion pa 
turistanan cu ta pasa e ruta aki. 


Sin duda cu esaki a duna un bista mucho mas organisa pa 
henter e celebracion di carnaval aki pero caminda esunnan 
cu a logra un kavel of dos riba L.G. Smithboulevard, sola- 
mente tin cu paga e huur di e kavel aki. 


No ta conoci pa AWEMainta cu e placa cu esunnan cu gana 
kavel ta paga lo tabata cubri uzo di e tentnan aki door di 
DOW pero diripiente pa carnaval 2023, un aña cu gabinete 
Wever Croes II mes a anuncia cu lo ta un aña di medida y 
un aña hopi pisa, awor ta tuma un decision totalmente dife- 


rente. 


Pueblo no ta gana algo cu e gobierno aki, hasta loke nan 
tabata haya for di gobierno pa medio di DOW durante di e 
parada di carnaval, awor pueblo tin cu paga pa uza e tentnan 
aki. 
For di dialuna ta informando tur esunnan cu a haya kavel 
riba e ruta menciona, tin cu bay DOW pa paga pa haya nan 
tent si nan mes no tin tent pa pone ya cu nan no tin mag di 
pone nada otro cu no ta tent di ultimo añanan. 


Ya caba gobierno pa medio di DOW a informa cu riba e ruta 
di boulevard tin 147 kavel disponibel y cu a wordo otorga 
caba pero awor esunnan cu a haya e kavelnan aki, tin cu 
pone un tent adecuado y aceptabel riba e ruta cu lo wordo 
controla pa DOW of de lo contrario nan lo tin cu paga DOW 
un suma cu ainda no a wordo divulga cu nan tin cu paga. 


Dado caso si ta 50 florin pa huur un di e tentnan aki, esaki 
ta nifica cu DOW lo ricibi 7350 florin pa e 147 kavelnan y si 
ta 100 florin esaki lo riba 14.700 florin pero tin cu mira kico 
gobierno pa medio di DOW ta bay exigi pa esunnan cu tin cu 
huur un tent cerca DOW. 


Ya caba presupuesto di DOW a wordo aproba dos siman pasa 
y tin cu bay controla si tabatin placa riba presupuesto pa e 
tipo di cosnan aki of cu e biaha aki e situacion financiero di 
gobierno ta asina delicado cu gobierno awor ta huur tent 
cu pueblo uzando DOW como un tipo di negoshi pa recauda 
fondo. 


Gobierno pa algun aña a subsidia tentnan 


DOW ta ser converti den negoshi 
cu ta huur tent pa gobierno 

Delegacion grandi di Venezuela a participa den reunion pa habri frontera 
D 
ia 31 di januari durante henter dia un grupo grandi di 
funcionarionan di Aruba, Corsou, Boneiro, Venezuela y 
Hulanda a participa den un reunion tecnico. 
E delegacion di mas grandi tabata esun d Venezuela cu a 
yega cu e mensahe di kier acelera e reapertura di e fronter- 
anan cu e islanan ABC mas lihe posibel. Pero den e reunion 
aki, cu a tuma luga na Acoya Curacao Beach Resort, no a 
participa ningun ehecutivo. 
Ademas di e funcionarionan di Gobierno, tambe a participa 
representante di e sector comercial di Vela di Coro di Estado 
Falcon. Ademas di e grupo aki, tabatin representantenan di 
Gobernador di Falcon, representantenan di ministerionan 
di Turismo y Relacionnan Exterior, Conviasa, Servicio di 
Aduana y Migracion, como tambe di autoridadnan aeronau- 
tica y maritimo. Nan tabata mas o menos 20 persona. 
Di parti di e islanan, e delegacion tabata consisti di repre- 


sentantenan di Relacionnan Exterior, di Duana, Servicio di 
Aviacion Civil y Directie Luchtvaart, y di Hulanda tabata 
presente funcionarionan di Ministerionan di Relacion Exterior 
y Defensa, di Boneiro e capitan di haf. 
E prome reunion aki ta bay riba aspectonan tecnico. P’esey 
el a conta cu presencia di principalmente funcionarionan 
cu mester papia con ta bay atende cu diferente puntonan 
di preocupacion. Den e reunion a papia riba e readmision 
di e barconan Venezolano den e prome fase di reapertura, 
sigui di otro formanan di nabegacion, cooperacion entre 
guarda costanan, tratado aduanero y trafico aereo. E ultimo 
tres temanan aki a wordo poni riba agenda riba peticion di 
Venezuela. E pensamento ta cu por habri frontera pa trafico 
di e barconan pa memey di e aña’ki. 
Den e siguiente encuentro, si e resultado di esaki ta avansa, 
lo por conta cu participacion di ehecutivonan mes. 


D 
urante un conferencia di prensa, Ronella Croes den 
nomber di Aruba Tourism Authority (A.T.A.) y Dylan Mo- 
lina den nomber di Aruba Hospitality and Security Foundation 
(AH&SF) a firma un acuerdo di 3 aña, enfocando riba siguri- 
dad den area turistico. Aruba tin proyecta pa ricibi un total di 
1,170 miyon bishitante cu ta bin cu avion, den 2023. Pa loke 
ta trata turismo crucero esaki por yega un total di 750 mil pa 
2023. Durante temporada halto di turismo, unda cu turismo 
crucero tambe ta den su “peak”, e total di turista den un luna 
por yega 200 mil bishitante. 
Ta esencial pa keda enfoca riba un di e puntonan cu ta ser 
considera parti di e fundeshi di Aruba su turismo, esta e sigur- 
idad y cu esey e trankilidad cu ta brinda na nos bishitantenan. 
Aruba Hospitality and Security Foundation a wordo crea na 
2001 pa medio di AHATA. E proposito di e fundacion ta pa 
sostene y facilita iniciativanan di hospitalidad y siguridad a 
traves di colaboracion entre sector publico y sector priva. 


Desde 2011, A.T.A. tin na su encargo financiamento di e funda- 
cion, y como tal ta revisa planesnan y accionnan presenta pa e 
fundacion. E hunta di Aruba Hospitality and Security Foundation 
ta conta cu representacion di AHATA, ATSA, KPA, ATIA y A.T.A. 
y cada un di e organisacionnan aki ta duna nan aporte na tur 
proyecto y di e forma ey tin un representacion amplio. Enfoke 
y proyectonan a varia for di asistencia pa cu refuerso di KPA 
pa medio di training como tambe compra di ekipo, entre otro 
pa Strandpolitie, te cu asistencia pa cu oficina y presencia den 
area di Oranjestad, te cu compra di camara pa ser instala entre 
otro den area di Palm Beach. 


Un accion cu a pone como un punto central ultimo añanan ta 
e reintroduccion di un tipo di “visibility team”. AH&SF a bin 
ta prepara pa esaki y por bisa cu e enfoke principal entrante 
2023 y pa cu e periodo di duracion di e acuerdo aki lo ta esaki, 
pa medio di e introduccion di e ‘Tourism Security Patrol (TSP)’. 
E ekipo aki lo mehora vigilancia y visibilidad den e diferente 
areanan, cuminsando cu nos playanan entre Divi y Ritz Carlton. 
Lo sigui amplia esaki pa asina acapara e area completo di 
Bushiri pa Arashi. E acuerdo di 2023 pa 2025 ta sigura cu e 
fundacion por implementa esaki debidamente. 


Ta conta y subraya e importancia di e colaboracion cu entre 
otro KPA y ya dialogo a tuma luga cu Ministerio di Husticia pa 
tambe facilita miembronan di e ekipo di TSP cu e status di BOA 
(“Buitengewoon Opsporingsambtenaren”). Ta spera cu esaki 
tambe por bira un hecho. 


A.T.A. ta gradici miembronan di e fundacion actual como tambe 
esnan cu a fungi como miembro ultimo añanan y ta contento 
di por a logra yega na un acuerdo pa un periodo di 3 aña. 
Proyectonan cu ta resorta bou di AH&SF ta wordo financia 
pa medio di Aruba Tourism Authority cu fondonan genera 
pa medio di e “toeristenheffing” paga door di bishitantenan 
durante nan estadia na un acomodacion.   


Conhuntamente, lo sigui enfoca riba siguridad: 
A.T.A. a firma acuerdo di 3 aña cu Aruba 
Hospitality and Security Foundation 

A 
yera merdia mundo politico pero 
practicamente rond di e isla, a 
keda den shock na momento cu algo 
despues di 2’or, a drenta e informa for 
di Medellin, Colombia, cu e politico di 
partido AVP,. Melvin Tromp, a fayece 
despues di un lucha cortico contra di 
cancer. 


Melvin Atanacio Tromp a nace dia 2 di 
Mei di 1960, pues a alcansa e edad di 
62 aña y el a sirbi como miembro di 
Parlamento cu fraccion di AVP durante 
di dos periodo cu tabata for di 2009 pa 
2013 y for di 2013 te cu 2017, como 
fraccion cu tabata sostene Gabinete 
Mike Eman I y II. 
Como politico semper el a lucha, 
mescos cu su partido, pa esunnan di 
menos recurso, a lucha pa sostene un 
maneho cu tabata dirigi pa transforma 
e pais pa felicidad y bienestar di tur 
ciudadano. 
Morto di Melvin ayera tardi tabata 
devastador pa hopi hende, hopi di su 
amigonan di cerca, kendenan no tabata 
na altura di e situacion serio di salud 
cu e politico tabata pasando aden. 
Sinembargo demostrando un caracter 


semper firma y fuerte pero sin duda 
honesto, Melvin den final di 2022, a 
cuminsa sinti malo pero no a informa 
ningun hende di loke e tabata pasando 
aden. 


Al a biaha caba pa Colombia den luna 
di October y a regresa bek su isla natal 
caminda el a sorprende hopi di su 
hendenan, ya cu el a yega den rolstoel 
cu problema cu su canamento. 
Esaki no a pone Melvin cambia unda cu 
caracter insistiendo cu e ta pasando 
den tratamento y cu tur cos tabata 
bayendo bon cu su salud pero cu e tin 
cu pasa den algun tratamento ainda. 
Siman pasa el a informa algun persona 
cerca di dje cu den fin di siman (esun 
tras di lomba) cu e lo ta biahando pa 
Colombia pa sigui cu su tratamento 
loke a sosode diadomingo ultimo pero 
mustrando un conviccion y determina- 
cion tremendo pa cu su futuro situa- 
cion di salud. 


Ayera mainta ora cu dialuna ultimo a 
cuminsa circula rumor cu Melvin Tromp 
ta hopi malo y cu e lo no tin mucho 
tempo, el noticia a shock tur hende di 


e mundo politico, hasta cerca rivalnan 
di partido pero mas tanto den e seno di 
partido AVP. 


Ta un siman prome varios di su cole- 
ganan di partido a bishita su persona 
na su cas na San Nicolas caminda 
ningun momento el a duna e impresion 
cu loke e tabata padece di dje, tabata 
asina serio y mustrando un biaha mas 
su caracter fuerte di semper, tur cu a 
bishita su persona tabata convenci cu 
Melvin lo supera e cos aki y cu pronto e 
lo ta bek riba pia. 
For di oranan di mainta e informa- 
cion di su salud empeorando rapidam- 
ente a cuminsa circula y algo cerca of 
despues di 2’or, a informa tur hende, 
tambe lider di partido AVP, Mike Eman, 
cu Melvin a bay sosega. 


AWEMainta ta manda palabranan di 
condolencia na tur famia di Melvin, su 
tres yiunan, su Mama y rumannan, pa e 
perdida aki y tambe na partido AVP cu 
e gran perdida aki. 


“Esun cu ta kere den Mi pero ta morto, 
sin embargo lo sigui biba.” 


Ex Parlamentario Melvin Tromp di AVP a fayece ayera merdia 


“Mi a baha pa paisnan bou di tera, cerca hendenan di pasado, 
pero Bo a lanta mi bida for di e nucleo, Señor mi Dios.” 

P 
a dos dia sigui, famia Real, Su Excelencia Rey Willem Al- 
exander, Su Mahestad Reina Maximo y Prinses Amalia, 
a efectua un bishita oficial na Aruba, como parti di un pro- 
ceso pa Prinses Amalia, cera conoci cu e islanan di Caribe 
Hulandes. 
Un bishita cu a cana den bon ambiente, caminda a percura 
pa acomoda e famia Real mas miho posibel pero cu na mes 
momento, ta confirma e vision di gabinete Wever Croes II, 
caminda practicamente ta dividi e isla den pida pida. 


Loke a pasa cu bishita di famia Real un biaha mas ta confirma 
loke for di inicio di gabinete Wever Croes II, a bin ta pasando 
den bista di tur hende, esta cu e gobierno di coalicion forma 
pa MEP y RAIZ, su vision no ta dirigi pa busca un miho desa- 
royo pa barionan pariba di brug, principalmente e bario di 
San Nicolas. 


Den cinco aña di gobierno di Prome Minister Evelyn Wever 
Croes, San Nicolas no a conoce ningun tipo di desaroyo, 
ningun proyecto grandi a ser ehecuta den e bario aki y pa 
colmo gabinete Wever Croes a dicidi di libra CITGO di su 
responsabilidad cu el a firma pa reapertura di e refineria di 
San Nicolas, lagando e compania Mericano, sali for di su 
contract cu e tabatin cu gobierno di Aruba, sin cumpli na 
pago di un clausula stipula di 300 miyon dollar si no cumpli 
cu e contract. 


Siman pasa DOW den tres dia sigui, trahando den oranan 
di marduga, a duna L.G. Smithboulevard un capa di asfalta 
nobo, e pida caminda cu ta pasa dilanti di Parlamento y 
oficina di gobierno, ya cu Rey Willem Alexander y su famia, 
tin cu cana y pasa riba e pida caminda aki. 


Un gesto di aprecia pero ora cu ayera pa colmo e propio 
fotografonan di gobierno, ta presenta fotonan di e bishita di 
e famia Real na San Nicolas, por a mira claramente con Rey 
Willem Alexander, Reina Maxima y Prinses Amalia, tabata 
canando riba un pida asfalta den mal estado y asina un 
buraco grandi caminda DOW ni un tiki asfalt por a tira pa 
tapa e buraco mahos aki. 
E ceremonia na Oranjestad a pone cantidad di tent tanto riba 
Plasa Padu del Caribe, riba stacionamento di Parlamento y 


tambe dilanti di Parlamento y oficina di gobierno y tambe 
riba parke Koningin Wilhelmina pero na San Nicolas tabatin 
un scarsedad di tentnan pa mucha- y hendenan grandi por 
a para un tiki den sombra sperando yega di famia Real. 


No por papia aki di discriminacion pero cu un biaha mas 
gobierno di MEP no ta mira San Nicolas como un prioridad, 
ta algo cu a bin ta pasando pa decadanan caba y e siman aki 
e no tabata diferente. 


Bishita di Famia Real 


Ta confirma vision di gobierno pa Oranjestad y San Nicolas 

D 
ialuna atardi rond di 6:20 polis y brandweer 
ta bay cu urgencia un adres na Sabana Liber, 
debi cu algo di gas lo a pega candela. 


Na yegada, polis a tuma nota cu lo ta un bbq pit 
lo a pega candela. Na prome instante e no tawata 
mustra dje menasante ey, pero dado momento e 
vlamnan a bira grandi.  


Mirando cu tin un boter di gas pega na e pit a 
pidi pa brandweer yega un poco mas lihe. 


Na yegada di Brandweer e bomberonan a tuma e 
incidente over y asina paga e candela cu lo por a 
bay for di man. 


BBQ pit a pega candela na Sabana Liber 


R 
everendo Pastoor Jozef Pelc y Reverendo Di- 
acono Michael Nicolaas ta invita tur parokia- 
no, deboto y pueblo di Aruba en general pa asisti 
na S.S. di Misa diahuebs 2 februari dia cu Iglesia 
ta recorda Presentacion di Hesus den tempel y 
Fiesta di Birgen di Candelaria. 


Lo tin 2 S.S. di Misa pa 8’or mainta y Misa Solem 
pa 7’or anochi. Durante tur 2 Misa lo bendiciona 
belanan special cu por wordo cumpra despues 
di cada S.S. di Misa y diahuebs prome cu Misa. 
Ta resa Santo Rosario mainta 7.20 y atardi 6.20. 


Diabierna 3 februari prome diabierna di luna S.S. 
di Misa pa 7’or anochi sigui pa Rosario di Dibino 
Misericordia canta y Exposicion y Adoracion cu 
Santisimo. Ta resa Santo Rosario pa 6.20pm. 


Diasabra 4 februari prome diasabra di luna. 
Misa na Honor di nos Dushi Mama Maria ta pa 
8’or di mainta. Comunidad Hardin di Rosa pa 
Mama Maria ta resa Santo Rosario pa 7.15am 
den 5 idioma. S.S. di Misa anochi 7’or ta manera 
custumber y ta resa Santo Rosario pa 6.20pm. 
Rumannan laga nos acudi na Birgen di Candelaria 
pa proteccion di tur calamidad, problemanan 
familiar y personal. Amen. 


Invitacion pa dia 2-4 februari 2023 


Actividadnan religioso na Parokia Birgen di Fatima Dakota 

E 
mata Divi Divi (Watapana) ta e compas 
natural di Aruba, e mata semper ta mustra 
den e direccion zuidoost debi na e biento cu 
ta bin di noordoost. E ta e simbolo di resilien- 
cia di e Arubiano y e ta un muestra cu Aruba 
nunca ta rindi pero cada biaha cu bin retonan 
nobo, ta enfrenta esaki cu hopi curashi. 
Dialuna atardi, e Famia Real a bishita Museo 
Industrial na San Nicolas anto eynan por a mira 
con Aruba a desaroya su mes y con despues 
di cada contratiempo Aruba ta lanta bek y sali 
mas fuerte for di esaki. 


Riba e dedicatorio ta bisa: Biento a forma e 
mata aki, pero su raiznan ta hopi profundo y 
hopi fuerte, asina tambe e forsa di lucha di e 
pueblo Arubiano. 
E obra cual ta baña den oro, a wordo traha 
pa Ciro Abath kende ta un artista local cu ta 
aplica diferente sorto di tecnica, mayoria biaha 
e ta uza inspiracion historico. E tabata 30 aña 
meneer di scol y tin varios obra di arte di dje 
riba nos isla. Entre otro e obra di arte di brons 
riba Plaza Padu, airport y na Banco Central. 


P 
a cuminsa UNOCA ta desea comunidad di 
Aruba hopi animo y energia pa aña 2023. 
Motibo di e comunicado aki ta pa informa cu 
UNOCA ta bay  cuminsa cu tratamento di e 
prome peticionnan pa 2023. Importante pa 
menciona ta cu peticionnan mester ta comple- 
to (mester contene tur informacion necesa- 
rio), mester cumpli cu tur criterio y mester ta 
entrega na tempo “online”. 


Bishita  www.unoca.aw  y click ariba aplica. 
Dialuna 6 di februari 2023 ta ultimo dia pa 
entrega peticion. Peticionnan completo lo 
wordo trata den februari y maart 2023. UNOCA 
ta spera cu lo ricibi peticionnan bon na bien- 
estar di desaroyo cultural di Aruba! 


Gobierno di Aruba a regala Famia Real un obra di Watapana 


Cual ta simbolisa resiliencia di e Arubiano 


UNOCA ta cuminsa cu 
tratamento di prome 
peticionnan pa 2023 

A 
we 1 di februari 2023 SETAR, como nos compania nacional di teleco- 
municacion, ta cumpli 20 aña cu el a bira operacional como un N.V. E 
dia aki ta marca e cambio den e imagen nobo di SETAR. Un imagen di un 
compania cu a crece, expande y prevalece durante e ultimo 20 aña. 


Na 2003 na momento cu a bira N.V., SETAR a haya su mes confronta cu 
basta retonan, pero a sa di enfoca riba diferente manera cu como compania 
bo ta touch cu e cliente y mehora esakinan. A introduci su logo nobo y 
renoba su Teleshopnan pa por atende su clientenan. 


E tempo ey a introduci e slogan “SETAR di bo tambe” pa tin e contacto cu 
clientenan y duna bek na comunidad. Nos por recorda e bus cu tabata pasa 
rond bishita cliente y entrega premio. Y tambe eventonan grandi manera 
Egg Hunt y Sparkling Tour unda cu miles di persona tabata participa. 


Na 2004 SETAR a adkiri Telearuba y na 2005 Cable TV y esaki a duna e 
compania e posibilidad pa por a ofrece su clientenan mas servicio. SETAR 
constantemente ta inverti hopi den conocemento, ekipo y infrastructura 
moderno pa keda innova y keda al tanto cu desaroyonan rond mundo. 


Varios milestones importante a cambia e mundo di telecomunicacion y a 


SETAR N.V. ta celebra su di 4 lustro 


20 aña Conectando Bo 


impacta tambe SETAR y Aruba completo, por 
ehempel na 2004 ora cu ADSL por a wordo 
uza como manera pa transmiti. E tempo ey 
a introduci Waw! cu tabata ofrece clientenan 
oportunidad pa saca potret y manda pa otro. 
Esaki tabata e comienso di loke a sigui cu e 
yegada di Apple y Android smartphones. Na 
2013 cu yegada di e di 4 generacion combina 
cu LTE a haci e cambio pa loke nos tin awendia, 
por ehempel cu Facebook y Amazon. 


Na 2015, SETAR a haci un cambio strate- 
gico na momento cu a bay over di ADSL pa 
Cablenet unda cu por a ofrece clientenan mas 
speed. Aworaki SETAR ta enfoca riba Fiber 
como futuro pa por ofrece speed di te cu 100 
biaha mas lihe na nos clientenan comercial, 
residencial y nos scolnan. Na 2015 a introduci 
e slogan “Creando Conexion”. 
E pandemia di e ultimo dos añanan a acelera 
hopi proceso y a trece cune oportunidadnan 
nobo pa SETAR. Na 2020, SETAR a dicidi di 
aumenta velocidad di implementacion di Fiber, 
IPTV y tambe automatisacion. A sigui traha 
riba un shop digital y Pay.aw. Awendia clien- 
tenan kier e servicio lihe y facil. SETAR como 
compania mester keda semper proactivo y 
keda innova su mes, entre otro: su servicionan, 
su empleadonan y tambe su Teleshopnan, 
p’asina sigui desaroya e compania y nos isla. 
Den e lunanan nos dilanti lo tende mas di 
innovacion riba nos shop digital y Pay.aw. 
<Continuacion na pagina 11> 

SETAR, como nos compania nacional di tele- 
comunicacion, ta gradici tur nos clientenan pa 
nan sosten y aporte na nos compania durante 
e ultimo 20 aña. Pa celebra esaki, SETAR tin 
varios promocion pa nos clientenan awe dia 1 
di februari. Clientenan cu cera un contract awe 
1 di februari sea di Hybrid Basic cu Samsung 
A04 (32GB) of Postpaid U Basic cu Samsung 
A72 (128GB) ta ricibi 20% di descuento. 
Cumpra un Data Bundle di 20GB valido pa 7 
dia via nos Online Store, Setar App y Pay.aw y 
paga solamente Afl. 10, valido solamente awe 
1 di februari. 


Ademas di esaki, SETAR tin promocion cu ta 
core ful aña 2023. Na december, SETAR lo 
anuncia 10 ganador di Afl. 2.000, a base di 
cierto rekisitonan. Tambe SETAR lo saca tur 
luna 5 ganador di Afl. 200 cada luna pa ful e 
aña on account. Tur cliente cu ta paga digital 
ta participa, sea via SSK, Online Payment y 
Direct Debit. Bishita nos website www.setar. 
aw y nos pagina di Facebook pa keda al tanto 
di tur informacion y promocionnan den 2023. 


<Continuacion di pagina 10> 

Famia Real a disfruta di naturalesa 
protegi di Aruba y un anochi di show local 


Mas potret na pagina 13 

D 
iamars mainta, a tuma luga e conferen- 
cia di prensa di Aruba Tourism Authority 
(ATA) y Aruba Hospitality & Security Foundation 
(AH&SF) caminda a toca diferente puntonan pa 
loke ta siguridad den e area hotelero, pero a toca 
specificamente e proyecto nobo, esta e “Tourism 
Security Patrol” (TSP), cual awe a firma un acu- 
erdo entre e socionan cu ta forma parti di esaki, 
incluyendo KPA, pa asina amplia e vigilancia den 
area hotelero. 


Na october di aña 2022, minister di Husticia 
y Asuntonan Social Sr. Rocco Tjon a sinta cu 
ambos ATA y AH&SF, caminda a papia tocante 
e importancia di e proyecto aki y con esaki ta 
relata tambe na e proyecto di camara di vigi- 
lancia, cual aworaki ya ta un realidad pa e area 
hotelero. Pues, asina por bisa cu e prome fase di 
e meta di e proyecto aki ta cla. 


Manera ta conoci, e proyecto di “Tourism 
Security Patrol”, lo ta un proyecto conhunta- 
mente cu departamentonan hudicial, kendenan 
lo ta encarga pa haci e “background check”, di e 
personal cu lo bay eherce e tareanan aki. Na mes 
momento lo percura tambe pa nan haya dife- 
rente training pa loke ta “predictive profiling”, 
y tambe lo sigui e curso di Aruba Certification 
Program. Asina por bisa cu e intencion ta pa 
duna e personal aki tambe training pa nan por 


Minister Rocco Tjon: 


“Tourism Security Patrol” (TSP) pronto lo bira un 
realidad y lo eleva siguridad den area hotelero 


bira “bijzonder opsporings ambtenaar”, pa asina nan por tin mas auto- 
ridad. 


E meta ta pa yega na vigilancia continuo den e area hotelero, caminda 
lo tin diferente turno di patruya na pia, riba bais y vehiculonan. Manera 
ya a menciona, e proyecto di camaranan di vigilancia pa e area hotelero 
ta den pleno ehecucion, y awo ta bay amplia e siguridad den e area aki 
cu e TSP y lo cuminsa na cubri e area di Divi Tamarijn te cu Ritz Carlton 
y despues lo amplia esaki pa asina cubri e area di Bushiri te cu Arashi. 


Pues, segun e mandatario, ta trata di un proyecto cu un impacto suma- 
mente positivo pa pais Aruba y pa turismo, asina garantisando aun mas 
e siguridad di nos hendenan. 

D 
ialuna merdia Rey Willem-Alexander, Reina Maxima y Prinses Ama- 
lia a reuni cu Conseho di Minister di Aruba, Gobernador y Secre- 
tario di Estado. Prome Minister Evelyn Wever - Croes a duna e Famia 
Real bon bini y gradici nan pa nan bishita. Despues a repasa e puntonan 
principal di maneho di gobierno. 


Durante di e encuentro a enfatisa riba e meta pa trece Aruba bek riba 
e caminda di finansa sostenibel. Y e importancia di diversifica nos 
economia pasobra nos ta depende di un pilar economico so awor cual 
ta turismo. E no ta un secreto cu Turismo ta bayendo hopi bon y a haci 
Aruba un pionero den nos region. Awor e enfoke ta riba “low impact, 
high value”. E siguiente diversificacion ta riba tereno di energia, mirando 
e meta di Aruba den su vision nacional di energia pa bay over na mas 
energia alternativo, cu construccion di e siguiente parke di molina di 
biento. 


Prome Minister Wever - Croes a comparti e vision di atrae otro desaroy- 
onan economico, pa mehora e clima di inversion y asina diversifica nos 
economia. Tur esaki den balans cu nos medio ambiente y naturalesa. 
Ademas, Prome Minister a splica di e plannan pa desperdicio y su proc- 
esamento. Meta di e desaroyo aki cu Aruba ta busca ta pa crea empleo, 
y den esaki tene un bon maneho di integracion di esnan cu a bin di exte- 
rior pa biba y traha na Aruba. Ademas a papia di e impacto di e crisis na 
Venezuela riba Aruba. 
E ser humano ta central y esaki ta refleha den e maneho di cuido en 
general, cuido di salud, cuido di nos grandinan, problematica di salud 
mental, combati pobresa y sosten pa esnan mas vulnerabel den nos 
comunidad. Tambe a toca e tema di husticia y e importancia di fortifica 


Premier Evelyn Wever - Croes 


Famia Real a mustra hopi interes y a haci hopi 
pregunta tocante e maneho y vision di Aruba 


Durante reunion cu Conseho di Minister di Aruba 


e proteccion di nos fronteranan. 


Durante e reunion e Famia Real tabata mustra 
hopi interes pa e topiconan. Di nan banda nan 
a haci hopi pregunta tambe pa haya mas infor- 
macion y tur minister a comparti nan vision y a 
duna mas informacionnan. 
Finalmente, Prome Minister Wever - Croes a 
expresa di a keda hopi satisfecho cu e reunion 
y specialmente e interes di Famia Real den e 
progreso di Aruba. 

R 
ecicla bateria y tur tipo di azeta di vehiculo ta importante pa por pro- 
teha nos medio ambiente, e ta un necesidad. E materialnan peligroso 
cu tin den bateria di auto y azeta di motor por causa daño significante na 
nos medio ambiente y salud di hende si no deshaci di esakinan apropiada- 
mente. Fayo den recicla e materialnan aki no solamente ta afecta nos isla 
– y nos planeta – negativamente, pero tambe ta dispidi recursonan valioso 
cu por ser utilisa den creacion di productonan nobo. 


Bateria (di auto) 
Bateria di auto ta contene lood (“lead”) y acido, ambos ta sumamente 
desastroso pa salud humano y medio ambiente. Recicla bateria por recu- 
pera e valioso lood y otro materialnan cu por ser bendi cu y exporta pa 
companianan internacional. 


Azeta di motor, hydrolic y gear 
Azeta di motor uza tambe por tin “heavy metals” manera lood, y tambe 
polycylic aromatic hydrocarbons (PAHs) cual tambe ta peligroso pa salud 
humano y di medio ambiente. E prome paso ta pa filtra e azeta pa haci 
esaki completamente limpi. 


Reuza azeta di motor, hydrolic y gear ta un di e forma mas comun di su 


R E S E R V A T I O N S R E Q U I R E D 

L O C A T E D A T B U C U T I 
& T A R A B E A C H R E S O R T 


Minister Ursell Arends   


Bateria di auto y azeta di 
motor por wordo recicla 


reciclahe. E azeta filtra ta ser mescla cu otro 
lubricante pa crea un producto nobo cu ta 
cumpli cu standardnan di e industria. E azeta 
recicla por ser uza den vehiculonan, mashin 
industrial, motor di boto y mas. 


Unda pa entrega bateria di auto y azeta di 
motor? 
Ta importante pa no deposita ni bateria ni 
azeta (di vehiculo) den bari di sushi regular, 
pero pa zorg cu esakinan ta ser deposita apro- 
piadamente. Tambe ta importante pa check 
bo auto regularmente pa preveni derame di 
azeta. 
Por deposita na e siguiente localidadnan: 
· Daltra 
· Carentra 


Recicla bateria di auto y azetanan di vehiculo 
no solamente ta bon pa salud humano y medio 
ambiente, pero tambe ta reduci cuanto mate- 
rial prima mester extrae for di mama tera – 
aunke con chikito nos pais por ta. Esfuersonan 
di reciclahe tambe lo crea un industria creci- 
ente di reciclahe, cual lo sigura pa decenas, 
si no centenares di cupo di trabou den futuro. 
Como isla, e ta un prome paso importante pa 
cuminsa encamina. 


Pa mas informacion tocante desperdicio peli- 
groso manera bateria di auto y azeta di vehi- 
culo por tuma contacto cu e companianan of 
por bishita website www.trashtocasharuba. 
org pa asina haya un bista di e Blueprint pa 
maneho di desperdicio. 

D 
ialuna mainta LG Smith Boulevard a yena 
cu presencia y alegria di hobennan di dife- 
rente scol cu a bin pa yama e Famia Real Bonbini 
na Aruba. Minister Maduro a pasa saluda nan pa 
asina gradici nan presencia y pidi nan pa yama 
nos Rey Willem- Alexander, nos Reina Maxima y 
specialmente nos Princesa Amalia un Bonbini na 
Aruba hisando nan banderin. Nos hobennan a sa 
di brinda e Famia Real un bunita y caluroso re- 
cepcion pa cual nos por ta masha orguyoso. Min- 
ister Maduro ta gradici tur scol cu a tabata pre- 
sente riba LG Smith Boulevard. Un danki special 
tambe na tur e hobennan cu a canta, toca y baila 
riba e ruta dunando e recepcion di e Famia Real 
un toke masha special. Nos Rey, Reina y Princesa 
a keda masha encanta cu e caluroso Bonbini cu 
nan a haya di e hobennan di Aruba. 


Minister Maduro ta gradici tur hoben cu a duna 
e Famia Real un caluroso Bonbini na Aruba 

C 
u orguyo Tropical Bottling Company como em- 
boteyado autorisa pa produccion y distribucion 
di e productonan di The Coca Cola Company ta infor- 
ma cu AWA ta conoce un transicion y e nomber lo bira 
awo “Dasani by Awa”. Jessica de Veer, Marketing Co- 
ordinador di Coca-Cola na Tropical Bottling Company, 
a indica cu Dasani t’un producto cu ta pertenece na 
The Coca Cola Company y ta mundialmente reconoci. 
Awo e producto lo cuminsa cu su trayecto aki na Aru- 
ba. 


Dasani a uni cu Awa 
The Coca Cola Company ta reconoce cu e calidad di e 
awa di Aruba ta superior, pues e compania a demostra 
interes pa mira con Dasani por uni cu Awa haciendo 
uzo di e nomber Dasani mientras ta mantene e calidad 
cu Tropical Bottling y e awa di Aruba ta ofrece. E 
proceso di produccion tabata y lo continua mescos! 


Mesun proceso di produccion, e mesun awa 
Jessica de Veer a sigui splica cu e proceso ta inicia 
ora cu “Dasani by Awa” ta yega e planta di Tropical 
Bottling Company for di W.EB. caminda ta cuminsa cu 
e proceso di tratamento. E prome proceso di trata- 
mento ta ricibie, e siguiente paso ta pas’e door di e 
sand filter y despues ta pas’e bou UV light. Resultado 
di esaki ta un awa transparente sin ningun particula, 
nada di bacteria, ni mucho menos holo. Asina cu caba 
cu e pasonan ey, e awa ta cla pa bay den e boternan di 
12oz, 20oz of 1 liter. 


“Mi ta invita pueblo di Aruba pa bebe Dasani by Awa”, 
asina Jessica de Veer a comenta. El a finalisa bisando 
cu door di purba e Dasai by Awa, e cliente por ta sigur 
cu ta e mesun awa pero cu un otro nomber. 


Tocante Tropical Bottling Company 
Tropical Bottling Company, un subsidiario di MetaCorp, 
e empresa mas bieu di Aruba, a nace na aña 1948 den 
Wilhelminastraat, banda di unda awe ta El Gaucho 
Restaurant. E tempo ey e planta tabatin un capacidad 
pa yena 10 boter di refresco pa minuut. Awendia, e 
planta ta situa na Balashi y ta conta riba un capac- 
idad pa yega 600 boter of bleki pa minuut. Awendia, 
separa di Coca Cola, e planta ta produci un cantidad 
di producto, di nan mesun liña Tropical y otronan. Den 
añanan 90 a lansa Awa, cu a bira asina exitoso, te cu 
The Coca Cola Company mes a opta pa tum’e over… 
un desaroyo cu Aruba por ta orguyoso di dje! 


Mesun calidad pero cu otro label 


Transicion: E producto AWA ta bira “Dasani by Awa” 

D 
iasabra cu a pasa tabata e final di Cai- 
so & Soca Monarch 2023 na Carnival 
Village. Tabata un anochi unico na unda cu 
por a sinti e alegria cu e artistanan a sa di 
transmiti atraves di nan presentacion. E 
publico presente a sa di baila y gosa riba e 
ritmo di e miho cancionnan pa e tempora- 
da di Carnaval 69. Minister Maduro di Cul- 
tura tambe tabata presente den e publico 
pa apoya nos artistanan cu despues di e 
pandemia ta bek den e festival tan gusta di 
Caiso and Soca Monarch. 


Minister Maduro ta felicita y gradici MUSICA 
pa a bolbe organisa e festival pa trece nos 
artistanan hunto pa Carnaval 69. E manda- 
tario ta felicita tur participante y special- 
mente e ganadonan cu a haci e evento aki 
uno exitoso. 


Un pabien ta bay na ganadonan di Caiso, 
Na di 5 luga: King Chicho, Musical Time 
Na di 4 luga: Mighty Tattoo, Zeta Band 
Na di 3 luga: The Commissioner, N’Fuzion 
Na di 2 luga: Easy B, Tsunami 
Ganado: Galloway, Tsunami 


Masha pabien na e ganadonan di Soca, 
Na di 5 luga: Galloway, Tsunami 
Na di 4 luga: Blacky, Groove Masters 
Na di 3 luga: Daddy Bass, Tsunami 
Na di 2 luga: Easy B, Tsunami 
Ganado: Casper, Sound N More 


Minister Xiomara Maduro tabata presente 
na e final di Caiso & Soca Monarch 2023 


Pa apoya e artistanan cu a participa 

DEN HAAG – Minister Plenipotenciario 
di Aruba mr. Ady Thijsen reciente- 
mente a haci un bishita na e emba- 
hador di Kazachstan na Hulanda Askar 
Zhumagaliyev, despues di un bishita di 
cortesia di embahador Zhumagaliyev 
na minister Thijsen. 


Durante e bishita Minister Thijsen a 
informa 
embahador 
Zhumagaliyev 
cu Aruba su turismo a bin ta recu- 
perando hopi bon despues di dos 
aña di Covid. Segun e mandatario e 
pandemia a mustra hopi cla cu Aruba 
lo mester diversifica su economia cu 
awor ta leun hopi riba turismo. P’esey 
Gobierno ainda ta sondea oportunidad 
pa reapertura di e refineria y ta papi- 
ando cu inversionistanan. Embahador 
Zhumagaliyev a bisa cu e compania 
nacional di petroleo di Kazachstan ta 
buscando manera pa expande nan 
actividadnan pafo di Kazachstan. Den 
e luz di esaki e embahador a bisa lo 
ta bon si e por haya mas informacion 
ariba e refineria pa comparti esaki cu 
su Gobierno y e compania nacional di 
petroleo di Kazachstan. Informacion 
manera ki tipo di fuel e refineria por 
produci y si esaki tambe ta inclui 
jetfuel. Minister Thijsen a priminti 
embahador Zhumagaliyev cu el o pasa 
e peticion aki na e minister di Energia y 
na Refineria di Aruba. 


Otro punto cu a bin dilanti durante 
e combersacion ta turismo for di 
Kazachstan pa Aruba. Embahador 
Zhumagaliyev a bisa cu hopi habitante 
di Kazachstan ta biahe pa diferente 
paisnan di mundo. Asina tin hopi habi- 
tante di Kazachstan ta bishita Republica 
Dominicano. Minister Thijsen a bisa di lo 
acerca ATA Europa pa tene un presen- 
tacion riba Aruba como isla turistico. 
Relata na turismo a papia tambe di e 


conexion aereo entre Kazachstan y 
Aruba. Awor aki Air Astana, e compania 
di aviacion bandera di Kazachstan, ta 
bula pa London, Frankfurt y Paris, pero 
no ta existi vuelonan pa Amsterdam. 
Embahador Zhumagaliyev a bisa cu 
lo mester cuminsa negociacionnan pa 
un tratado di aviacion entre Hulanda y 
Kazachstan pa vuelonan pa Amsterdam 
ta posibel cu lo brinda conexion riba 
vuelonan di KLM pa Aruba. 


Minister Thijsen tabata hopi inte- 
resa den e desaroyo di E-Governance 


na Kazachstan. Segun embahador 
Zhumagaliyev, su pais ta lider riba e 
materia di E-Governance cu sigur por 
brinda oportunidad pa Aruba riba e 
tereno aki. 


Por ultimo minister Thijsen a gradici 
embahador Zhumagaliyev pa e bon 
recepcion y e combersacion cu a bay 
den un atmosfera hopi ameno y sigur 
lo bin mas encuentronan pa follow up 
riba algun puntonan di interes entre 
Kazachstan y Aruba. 


Potretnan cortesia di Arubahuis 


Minister Thijsen a bishita embahador 
Zhumagaliyev di Kazachstan 

WILLEMSTAD - Diahuebs dia 26 di januari 2023, infor- 
macion a cuminsa circula cu Banco Central di Corsou y Sint 
Maarten (CBCS) a haci un denuncia contra di delitonan 
penal (incluso falsificacion) cu por ta relaciona cu un of 
mas di e partidonan involucra den e negociacionnan pa 
haya un ‘operator’ nobo pa e refineria di Corsou. Diabierna 
27 di januari 2023, Ministerio Publico a anuncia cu ni cerca 


Procurador General ni cerca Fiscal Mayo no tabata tin 
conocemento di esaki. Ministerio Publico, presentemente, 
por confirma cu a ricibi un denuncia di CBCS. Siman pasa 
lo a entrega un denuncia na Parket di Procurador General, 
cual no tabata dirigi na Procurador General mes sino na 
un trahado di e Parket. 
Durante di fin di siman, a notifica Procurador General di e 
denuncia aki. Na e momento aki, Ministerio Publico lo no 
duna mas comentario tocante di e denuncia y/of contra di 
ken esaki ta haci. 


WILLEMSTAD - Den pasionnan di Corte civil na Corsou sa pasa cos 
cu un hende ta puntra su mes si ta sentido comun doño di un propiedad 
(cas) no tin pa hiba e encargando Corte pero no tin cuenta di banco pa 
deposita e placa di alkiler cu hende a paga pe cas. 


Doño dje cas a demanda TAM Consultants y un otro compania di admin- 
istracion cu yama M&M N.V. cu nan a cobra huur di cas sin manda e cen 
pe doño siendo cu esey no ta berdad. Apesar di sa si, e abogado dje 
doño di cas cu ta biba na Hulanda a demanda e dos companianan. 


Pa completa obra, e doño di cas y su apoderado no a presenta den 
corte pa splica nan punto. E oficina di administracion TAM y M&M si a 
presenta pa splica loke a pasa. Na mei di 2014 TAM a alkila e cas pe 
doño pa tres aña a rason di 350 florin pa luna pagadero di antemano 
cu autorisacion. Awor e doño di cas ta cobra TAM Consultants y conde- 
nando TAM Consultants NAf 17.250 cu te suma cu huurdo dje cas a 
paga TAM Consultants cu na su turno a splica un cuenta completa- 
mente diferente. 


TAM Consultant y M&M no tin cu paga doño dje cas 17,250 florin cu 
excepcion di un suma di 5,776.87 cu nan no a traspasa ainda pasobra 
nan no por a traspasa e placa riba un cuenta na Giro cu te awe n e doño 
no a manda e cuenta di Giro pa TAM. 


TAM a propone pa paga abogado dje doño di cas pero nan no a reac- 
ciona. Kiere decir cu te cobrado a faya y TAM a proba esaki tambe. 
Nan a produci un lista cu tur e pagonan cu nan a haya pa alkiler dje cas 
y prueba di loke nan a paga. Ademas te ainda nan ta dispuesto pa paga 
e resto dje suma di alkiler si ta necesario via abogado dje doño di cas 
pero nan no a haya ningun reaccion. 


Pa colmo e doño di cas mes no a presenta pa desbarata e argumen- 
tonan di TAM. Hues a condena e doño di e cas pa paga abogado di TAM 
2000 florin y pa no gasta mas energia ne cas, a manda doño dje cas 
bay pisca gengo. 


WILLEMSTAD - Funcionarionan guber- 
namental nombra pa implementa maneho di 
gobierno mester tin un ‘strafblad’ limpi. 
Na di dos luga, nan mester tin e cualificacion 
rekeri pa e funcion cu nan lo bay eherce. Na 
di tres luga, nan mester tin un bon reputacion 
y bon etica di trabou. Gobierno por nombra 
nan, pero mester tin un comision externo cu 
por blokia cualkier nombramento, si e persona 
nombra no ta cumpli cu e rekisitonan aki. 


Tambe mester tin supervision independiente 
y externo relaciona cu cobransa di impuesto, 
cuido medico, enseñansa, polis y e departa- 
mento di husticia. E comisionnan di supervi- 
sion aki ta coopera estrechamente cu e KCIA 
y e Comision Special di Investigacion. Kisas e 
lesado a ripara cu nos no a menciona Boneiro 
den e contexto aki. Esey kier men cu Boneiro 
no tin corupcion? 
No. Boneiro tin su parti di scandalnan di 
corupcion. Pero pa ser sincero, den e ramo aki 
Boneiro keto bay ta un mucha chikito compara 
cu su rumannan mas grandi. 


Denuncia CBCS 


Doño di cas a demanda cobrado 
di alkiler pero no a presenta 
Funcionarionan 
encarga cu poder 
mester tin carchi 
di castigo limpi 

Fortaleza Pa Famia 


ORA un cunukero planta un simia, e no tin control mas riba dje, solamente e tin confiansa cu Dios lo permiti e simia nace, 
crece y duna fruta. Ora un mama ta na estado di un yiu, e no tin control di locual tin den su barica, solamente e ta confia 
Dios, pa dune un baby fisicamente y mentalmente bon. 
Ora nos ta biaha nos ta cumpra ticket y subi avion, cu confiansa cu Dios lo cubri nos biahe, pasobra e piloto por ta profe- 
sional, pero e avion ta den man di Dios, specialmente ora e vuelo ta largo. Nos ta drenta sala di operacion cu e miho dokter 
y e miho profesor, pero nos confiansa ta den Dios pa E pone su man y e operacion lo ta un exito. 


Lo Bo warda den pas perfecto, esun cu su pensamento ta permanece den Bo, pasobra e ta confia den Bo. Confia den 
Señor, pa semper pasobra den Dios e Señor nos tin un Baranca eterno (Isaias 26:3-4). 


Ciencia y tecnologia por aumenta y hopi ya a cuminsa pensa cu nan tin mas poder cu Dios, pero nos mester mantene nos 
fe y confiansa den Dios, pa nos ricibi locual Dios tin pa nos. Dios a duna nos su Yiu Cristo Hesus como nos unico y sufici- 
ente Salbador, y solamente den Su nomber lamnan ta lanta y cana, ciegonan ta mira, y sordo ta tende y tur sorto di enfer- 
medad ta wordo sana. 


Maldad, scuridad, y amor pa placa, ta pone cu hende ta perde confiansa den Dios, y bira haragan, y asina cay den un 
buraco cu ta solamente Dios, por saca nan, pasobra e enemigo t’ey pa horta mata y destrui, pero solamente Dios ta libra 
hende. 


Ta hopi tipo di malicia tin awendia cu ta yama nan mes sabiduria caminda tur cos ta wordo haci, pero masha poco e 
nomber di Dios ta wordo menciona. Den tur celebracion, nos mester corda riba Dios pasobra E ta e motibo principal di nos 
celebracion, pasobra si no tabata pa Dios nos no por celebra nada E respet pa Dios, ta produci confiansa y fe den Dios, y 
asina nos ta pone Dios na prome luga den nos bida. 


Dios no ta algo priva, ni tampoco nunca lo bira algo priva,nos bida spiritual no por ta algo priva, pasobra solamente hende 
cu ta haci algo malo y inmoral ta hacie scondi, pero ora nos ta alaba Dios nos ta hacie abiertamente, pasobra aki nan nos 
ta trata cu e Todopoderoso. 


Ta miedo di ken nos tin cu nos no por expresa nos confiansa den Dios, kende ta nos refugio y nos fortaleza. Ken cu nenga 
e Yiu no tin e Tata,esun cu confesa e Yiu tin e Tata tambe (1Juan 2;23). 


Nos kier bay dilanti y nos kier prospera, nos kier mira cosnan grandi sosode, pero nos no kier confia Dios riba tur cos, y 
reconoce cu E ta Dios y no tin ningun otro pa compara cune. 


Ta cuanto prueba mas nos mester di Su grandesa y su Poder: 
E ta mesun Dios cu a habri Laman Corra 
E mesun Dios cu a destrui Sodoma y Gommora, 
E mesun Dios cu a lanta Lazaro for di morto, 
E mesun Dios cu a habri wowo di Bartimeo. 
E mesun Dios cu a cambia bida di Pablo, 
E mesun Dios cu a restaura Pedro y pone den ministerio. 


Nos tin suficiente prueba y testimonio, cu ta habri nos wowo pa asina nos mira cu pa Dios nada ta imposibel. 


Sinceramente, Pastor Marcel Balootje 


Sin confiansa den dios, 
no tin crecemento den nos bida 

Prediepkoemar Jawalapersad 


*27-01-1957 - † 26-01-2023 


Thankful for everything he did for us, but intensely sad for 
the loss of our beloved husband, father, father in law and 
grandfather 


Those we love, don't go away. They 
walk beside us every day. Unseen, 
unheard, but always here, still loved, 
still missed and still very dear. 


Wife: Chandra Jawalapersad - Badjnath Misier 
Children and grandchildren: 
Vikash, Tenoeschka, Laxmi and Vinay 
Akash, Geneyda, Aishwarya, Amish and Aishaanya 
Avinash, Mei-Lin and Prisha 


Cremation ceremony will take place on Friday 
February 3rd 2023 from 1 until 4 pm at Aurora 
Funeral Home, Cumana 76, Aruba. 


I like to be a free spirit. 
Some don’t like that, 
But that’s the way I am. 
Princess Diana 
Nos yiu, ruman y subrina stima; 


Myriam Ingrid 
Amber Roos 
23 september 1963 - 29 januari 2023 


A bai laga nos. 
Cu dolor na curazon ta tuma despedida: 


Su mayornan; 
Ineke (Inez) Molenaar 
(†)Mirto A. Roos 


Rumannan; 
Edwin Roos y Cecile Provence 
Rebecca Roos 


Sobrinonan; 
Yannick Roos y Kaelan Roos 


Tanta manera ruman; 
Jane Zuidema 


Omo y Tanta nan; 
Ivis y Jesus (Chu) Halabi-Roos 
Ellen y Eduardo de Veer-Roos 
Edgard (Dady) Roos y Grecelle Croes 
Yvonne Roos 
Magda Roos 
Norman Roos 
Sigfried (Kiki) Roos 
Soraya Roos 


Primo y Primanan; Halabi, Maduro, Figaroa, Roos, 
Brown, Yrausquin, Zuidema. 


Lo tin oportunidad pa tuma despedida di Myriam 
diahuebs 2 di februari 2023 na Royal Funeral Home di 
7 pa 9 or PM. 


Cremacion lo tuma lugar den seno familiar. 
Myriam lo a aprecia si tur hende bisti algo colorido. 


Gradicimento y invitacion 


Na nomber di su esposa, yiunan, nieto 
y nietanan, ruman y demas famia, nos 
kier a gradici tur persona cu di un of 
otro manera a mustra nan atencion, 
amor, amistad y sosten durante bida, 
fayecemento y entiero di nos ser stima: 


Rodney Thijzen 
*18-03-1969 - †20-01-2023 


Un danki special na tur e nurse nan di 
Horacio Oduber Hospitaal, Wilhelmina 
Kanker Fonds, na tur hende cu a bin 
cas pa resa y tur esnan cu a jama, 
manda flor, carchi, mensahe via 
facebook, whatsapp, messenger y 
e-mail. 
Boso atencion tabata un gran 
consuelo pa nos. 


Den nomber di Famia Leon, Nos kier a 
jama tur hende danki di curason 
cu a duna nos sosten di un manera of 
otro durante fallecimento 
Di nos defunto: 


Romana 
Leon- Villarroël 
( Mamai, Nachi) 


E muestra di sostén cu nos a recibí lo 
carga nos den e dia nan dificil nos 
dilanti. 


Lo tin 3 misa pa nos defunto na Pro 
Catedral San Francisco na playa dia: 
Diahuebs 2 Februari 2023, 7or 
Diabierna 3 Februari 2023, 7or 
Diasarba 4 Februari 2023, 7or 


Despues di misa 4 di Februari lo tin un 
rosario na caya Ernesto Petronia# 56 

“Bou di alanan di Dios mi ta sigur” 
Abo ku ta biba bou di amparo di 
Altisimo, ta hospedá den sombra di Dios 
Omnipotente, bisa Señor: 
“Mi refugio, mi forti, mi Dios, den kende mi 
ta 
pone mi konfiansa” - Salmo 91:1-2 


Nos ta anuncia fayecimento di 


Maria Marcela Maduro 
*16-06-1932 †25-01-2023 


Acto di entiero lo wordo anuncia despues. 


Con profundo tristeza, pero conforme 
con la voluntad de Señor anunciamos el 
fallecimiento de: 


Edgar Ramon 
Caceres Morillo 


En nombre di su: 


Esposa: Luz Neira Angel 


Padres: 
Pedro Manuel Caceres y 
Basilia Ramona Morillo 


Hijo: 
Edgar David Caceres Angel 


Hija: 
Naybelin Christina Caceres Angel y 
su compañero Victor Herguedas Espeso 


Nieto: 
Eduardo Herguedas Caceres 


Hermanos: 
Ivan Jose Caceres Morillo, Henry Alberto 
Caseres Morillo, Maria del Carmen Morillo y 
Nelson Enrique Caceres Morillo. 


Todos sus amigos y amistades: 
Albert y Marisabel de Veer, Alvin Barroso, 
Johan Aguirre, Diogenes Amparo, Micky 
Terrero Lopez, Angel y Jehanreli Morales, 
Domingo de la Cruz y Ana Maria Severino, 
Oscar Mercedez Gonzalez , Alexandra 
Chavez, Gwendolyne Hart , Eduardo Parilli y 
la sra. Gloria. 


PEDIMOS DISCULPA SI POR UN U OTRO 
MOTIVO SE HA OLVIDADO ALGUN FAMILIAR 
O AMIGO 


Te invitamos al acto de despedida que será 
el miércoles 1 de febrero 2023 de 2 pm a 4 
pm en Aurora Funeral Home. Sr. Edgar será 
cremado en seno familiar. 


Mi no a muri. Ta p’esey mi no a bisa ayo. Mi a 
djis habri mi halanan y bula bay. Boso a keda 
atras. No laga tristeza domina boso. Keda uni 
cu otro. Esey lo ta un alegria pa mi alma. Mi ta 
stima boso tur. Recorda mi cu hopi amor. 


Cu inmenso tristeza pero confome cu boluntad 
di Dios, nos ta anuncia fayecimento di nos 
mama, wela, bisawela, ruman y tanta: 


Petra Kelly-Trimon 
Cariñosamente yama tambe 
Mama, Oma, Mamam, Petronica 
Na edad di 83 aña 
* 22 september 1939 – + 25 januari 2023 


Viuda di: † Patricio “Hose” Kelly 


Su yiunan: 
Harold “Roy” Kelly y Cynthia Kelly-Dirksz 
Meverly “Sharina” Romano-Kelly y Eric 
Romano 
† Sheila Suzette Kelly 


Su nieto- y nietanan: 
Sharlyze Romano y Gregory Croeze 
Ryson Paskel 
Joacim Kelly 
Seaghen Paskel 
Shantee Romano 
Mionzanin Paskel 
Eldrick Diaz y famia 
Noadiah Diaz 


Su bisanieta: Amelia Croeze 
Su mama: † Novita Brete-Dijkhoff 
Su tata: † Fabian Trimon 


Su rumannan: 
† Joon Trimon y famia 
† Rosa Kock-Trimon y famia 
† Olga Loefstop-Brete y famia 
† Andres Brete 
Henny Brete y famia 
Eddy Brete y famia 
Ina Vrolijk-Brete y famia 
Olivia Brete 
Miranda Boekhoudt-Brete y famia 


Mescos cu yiu: Elvira Trimon y famia 


Su amiganan y amigo: Beatriz Dijkhoff, Vera 
Kelly-Ruiz, Juanita Jacobs, Elvia Winterdaal y 
famia, Harold Bronswinkel y famia 


Su ihanan: Edlin Figaroa-Trimon, Esther Luidens 
Su pelukero: Ricky Kelly 
Su ayudante: Sharon Wedderburn 
Su sobrino- y sobrinanan, omo- y tantanan, 
primo- y primanan, ihanan, swa- y cuñanan, 
bisiña- y amistadnan. 


Famianan na Aruba y Hulanda: Kelly, 
Romano, Dirksz, Paskel, Trimon, Kock, 
Dijkhoff, Brete, Vrolijk, Boekhoudt, Loefstop, 
Croeze, Kransen, Diaz, Figaroa, de Cuba, 
Donata, Curie, Saladin, Trinidad, Richardson, 
Aponte, Maduro, Tromp, Croes, Henriquez, 
Jacobs, Ramos, Bergen, Winterdaal, Luidens, 
Bronswinkel, Ruiz 


Nos ta invita pa asisti na e acto di entiero cu 
lo tuma luga diahuebs, dia 2 di februari 2023. 


Por compaña nos for di 1 or na Royal Funeral 
Home. For di 2 or atardi nos difunto stima 
lo ta reposa den misa San Juan Pablo II na 
Tanki Leendert y pa 4:30 or lo sali pa santana 
Catolico na Noord. 


Anochi di condolencia: diaranson, dia 1 di 
februari, 7:00 – 9:00 pm na Royal Funeral 
Home. 
Nos ta lamenta cu despues di entiero nos no 
ta ricibi bishita di condolencia na cas. 
Nos ta pidi disculpa si den nos tristeza nos por 
a lubida di menciona un of otro famia. 


Mi no a muri. 
Ta pesey mi no a bisa ayo. 
Mi a djies habri mi halanan y bula bai keiro. 
Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


Nos ta anuncia fayecimento di: 


Sr. Fabio Alejandro 
Laclé 
mihor conoci como Jopi 
Sunrise 01-05-1940 Sunset 26-01-2023 


Na nomber di su: 
Esposa: Sra. Balvina Laclé Sanabria. 


Yiunan: 
Fabiola Dixon-Laclé y Gregg Dixon 
Alvin Laclé y Johrainne Laclé-Giron 


Nieta(o)nan: 
Alexandra Dixon, Gabriella Dixon, †Emmanuel 
Dixon, 
Jobriël Laclé y Nivlainne Laclé 


Tata: 
†Jacobo Francisco (Coco) Laclé 


Mama: 
†Anna Maria (Miminchi) Laclé-Laclé 


Rumannan: 
†Jeanette y †Roland Laclé y famia 
†Jacobito Bello 
Hendrik (Henny) Laclé y Mathilda Laclé-Flanegin y 
famia 
†Gisela (Sally) y Wilfred (Sonny) Polak- Laclé y 
Famia 
Violeta y Frans Alten- Laclé y famia 
Ruth y Roland Lejuez- Laclé 
Jaime y Helen (Lientje) Laclé y famia 
José (Joy) y Cheryl Laclé Arendsz y famia 


Tanta na bida: 
Nicomeda (Ninita) Croes-Laclé y famia 


Tur su sobrina- y sobrinonan, primo- y primanan, 
swa- y cuñanan, bisiñanan, ihanan, amigo- y 
conocirnan. 


Amigonan di cas: Juan y Patricia Jansen-Arias 
Manera yiu: Robin van der Woude 


Maria y Ricky Hoeverts cu semper tabata 
pendiente como bon bisiña, Ayrine Marugg 
y Maria Caster cu hopi amor semper a yuda, 
enfermero(a)nan di wonden poli. 
Demas famia Laclé, Sanabria, Dixon, Giron, 
Flanegin, Alten, Lejuez, Arendsz, Arends, Croes, 
Bremer, De Mey, Yarzagaray, Oduber,Thiel y tur 
Famia na Colombia. 


Ta invita tur famia y amigonan pa acto di 
condolencia y entiero ariba diasabra 4-02-2023 
di 9.00 am pa 11.00 am na Misa Santa Filomena 
na Paradera. Sigui pa un respons y despues lo sali 
pa santana Sabana Basora. 


Ta pidi encarecidamente pa no manda flor of 
krans, lo tin un box disponibel pa donacion pa 
Wilhelmina Kankerfonds. 


Nos ta pidi disculpa si nos por a lubida un of otro 
persona of famia den nos momento di tristesa. 


Nos disculpa cu nos no por ricibi bishita di 
condolencia despues di entiero na cas. 

Karen van 
Kessel-TJin-A-Djie 
*24/09/1955 - †23-01-2023 


Onze liefelijke Karen, 
zorgzame en betrokken moeder en 
partner heeft ons verlaten. 


Fill not your heart with pain and sorrow but 
remember me in every tomorrow. 


Although my leaving causes 
pain and grief, my going has eased 
my hurt and given me relief. 


Remember me as I used to be. 
Understand in your hearts, I’ve only gone 
to rest for a little while. 


Na nomer di su casa 
Ronald van Kessel y yuinan henter famia 
van Kessel, Tjin-A-Djie y demas famia nos 
ta invita boso pa e acto di despedida 
cu lo tuma lugar diarason 01 di februari 
na Aurora funeral home te cumana 79 
oranjestad. di 7:00 pm te 9:00 pm 


Nos no por ricibi flor pero Si bo persona ta 
interesa pa juda sostene kankerfonds Lo tin 
un caha pa recorda fondo pa esaki 


Jorge Edison 
Bustos Villamizar 
*19 di april 1963 - †25 di januari 2023 


Na nomber di su: 
Casa: 
Alix Granados 


Yiunan: 
Yordano Bustos, 
Jorge Luis Bustos, 
Kimberli Bustos, 
Janine Bustos. 


Nietonan, rumannan, amigonan & conoci di 
mas cerca. 


Ta invita pa e acto di despedida cu lo tuma 
lugar diahuebs 2 di februari 2023 di 7:00 pa 
9:00 di anochi na Aurora Funeral Home, sigi 
pa e acto di cremacion den seno di famia. 


Mensahe final: 
QUE EL SEÑOR TENGA MISERICORDIA EN 
GUIARLO HACIA EL CAMINO CORRECTO 
DONDE PUEDA ENCONTRAR LA PAZ Y 
TRANQUILIDAD QUE TANTO ANHELO EN SU 
ALMA. 


Salmo 118:29 
Duna gradisimento na Senor, pasobra E ta bon, 
pasobra Su miserikordia ta pa semper 


Conforme y agradecido na nos Creador: 
Ta anuncia fayecimento di mi casa, 
tata y welo stima: 


Sr. Victor Albert Junior Lewis 
Miho conoci como: Juni / Lewie 
*20-07-1961 - †24-01-2023 


Esposa: Sra. Linda Lewis Hieroms 


Yiunan: Lisle Lewis 
Liz y Olson Yarzagaray Lewis y yiu 


Nieto: Lance Yarzagaray 


Mayornan: Victor Lewis y †Alejandrina Quandus 


Rumannan: Ingrid 
Maritza y Fico 
Pamela 
Victor y Gina 
Jessie y Elnathan 


Sobrinonan: Randolph, Jason, Gillienne, Benoni, 
Vashni, Gerson, Davic, Quiomy, Marie-Luisette, 
Enny-Marie, Ginnette 


Omo y Tantanan: 
†John 
†Michael 
†Vincent 
Winston 
Irma 
Lancelot 
†Celestino 
†Francisco 


Swa y Cunanan: 
Jorge 
Madeline 
Rudolfo 


Madrina y padrinonan, comer y compernan, 
primo y primanan, Ihanan 


Su ayudante: Sra Ita Ridderstaat 


Famia nan: Lewis, Hieroms, Quandus, Yarzagaray, 
Albertsz, Servinus, Luydens, Ras, Commenencia, 
Chirino, Chai, Tromp, Ridderstap, Geerman, 
Lopez, Kalis, Dubero, Goyla, Jacobs, Maduro, 
Croes, Wix, Vrolijk, Hijmering, Wu, Martha, Wester, 
Maury Florez, Rodriguez, Caton, Webb, de Cuba, 
Wernet, Rosendo y demas famia nan na: Aruba, 
Hulanda, Corsow y Merca 


Coleganan di WEB ARUBA NV, ex-coleganan di 
Air Aruba NV y General Air Services NV 


Bon amigo(a)nan di cas y friendnan di Harley 
Davidson, 


Ta keda invita pa asisti na e acto di condolencia 
y despedida, cual lo tuma lugar na 
Aurora Funeral Home, diasabra 4 februari 2023 di 
8:00 am – 11.00 am y sigi pa e acto di cremacion 
cu lo tuma lugar den seno familiar. 


Nos ta lamenta cu nos no ta ricibi bishita di 
condolencia na cas. 


Tambe nos ta pidi nos disculpa si nos por a lubida 
un of otro famia den nos tristeza. 


Lo tin un box disponibel pa haci un donacion na 
Koningin Wilhelmina Fonds Aruba. 


†Theresita 
Editha 
Pascual 
Juliana 
Thomas 
Paulita 
†Emilia 
Jerry “Tung Sang” 


Yvonne 
Bernadette 
Roberto 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece Cristianamente 


Sra. Alejandrina 
Victoria- Tromp 
*26 Nov 1934 - † 25 Jan 2023 


Esposo: †Michel Victoria 
Yiu: Maria y Alexander Zuñiga-Victoria 


Nieta: Michelline y Hector 
Nieto: Alexander y Kimberly 
Bisanietanan: Alexanys, Marlexys, Azley, Aliani 


Rumannan: 
† Martin Tromp 
Teodoro (Dodo) y Ema Tromp – Raaz 
Mathilda y † Feliciano Thielman - Tromp 
† Ludovico (Tani) y Maritza Tromp-Sprok 
Feliciano (Djie) y †Ria Tromp – van Dalen 
† Mauricio (Nicho) y Carmen Tromp – Kelly 
Supriana (Anna) y Lucas Semeleer – Tromp 
Lucia y Nelson Sprok – Tromp 
Felepina (Pina) Tromp 


Swa y cuñanan: 
†Requilda Mambi y famia (na Cur) 
† Evaristo Victoria y famia (na Cur) 


George Victoria (na Cur) 


Subrino (a) nan: 
Jenny, Jalitza, Jasmira, Jarelis, Roland, Patrick, 
Jairo, 
Emily, Sharon, Maurits, Anoushka, Artania, 
†Carol, 
Vincent, Natalie, Canisio, Jose, Khys, Luskys, 
Nancy, 
Cynthia, Eduardo Jr. 


Con suegra: 
Carmen Leonor y famia 


Su amiganan di cas: 
Luz marina y Kenke, Orlando y Ana, Nelly, 
Justina, Isabella y Ruben, Justa y Jacintho, 
Imari 


Primo y primanan, Ihanan na Aruba, Hulanda 
y Colombia.comper y comernan 


Demas famia: 
Tromp, Victoria, Zuñiga, Vargas, Lopez, 
Figaroa, Kelly, Jansen, Scharbaay, v/d Plank, 
v/der Biezen, Mambi, Gonzalez, Koolman, 
Zambrano, Thielman, Van Dallen, Semeleer, 
Sprok, Maya, Colina, Coskun, Zarate 


Nos disculpa si den nos momentonan di 
tristesa nos por a lubida un familiar. 


Acto di entiero lo tuma lugar diabierna 3 
Februari 2023. Nos defunta stima Alejandrina 
lo ta reposa for di 2.00 pm na Misa Santa 
Anna na Noord despues saliendo pa santana 
Catolico na Noord. 


Nos ta lamenta despues di entiero nos no ta 
ricibi bishita di condolencia 
na cas. 


